Nafarroako Parlamentuko Mahaiak, 2020ko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, COVID-19aren diagnostikorako test antigeno berriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urriaren 19an

Lehendakaria: Unai Hualde Iglesias

GALDERAREN TESTUA

Foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Osasuneko kontseilari Santos Induráin Ordunak iragarri du test antigeno berriak erabiliko direla COVID-19aren diagnostikoan. Osasun Departamentuak hiru ardatzetan oinarritu du COVID-19ari aurre egiteko bere ibilbide-orria: “Detekzio-baliabide indartsu bat, esku hartzeko neurrien sorta zabal bat eta kaudimen kontrastatuko osasun-sistema bat”. Ibilbide-orri horren baitan, departamentuak kasuen detekzioa indartu nahi du, PCR probak egin bidenabar antigenoen testak eginez osasun etxeetan eta beste esparru batzuetan; adibidez, eskoletan.

Hori dela-eta, honako hau jakin nahi dut:

Zer fidagarritasun eta sentikortasun dute test antigeno horiek? Nola ezarriko da horien erabilera O-NOZen? berariazko protokolorik erabiliko al da test horiek Oinarrizko Osasun Laguntzan egin daitezen, kontuan hartuta COVID-19aren arreta haientzat izaten ari den gainkarga?

Iruñean, 2020ko urriaren 15ean

Foru parlamentaria: Txomin González Martínez